《省拱辰山》
宋代·刘子翚

豺狼已烟销，言归省先茔。
岂无消息至，怵惕意自惊。
兵戈道孔由，不折寸草径。
神物阴有护，凶威肃其狞。
敬瞻垅阙云，堕泪眶睫盈。
如承慈穆颜，如闻謦咳声。
道余孤风存，泽本遗爱成。
昔我罹祸苦，结庐傍佳城。
哀慕宁有极，忽忽时序更。
惭愧旧巢鸟，常绕松柏鸣。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。